**Az érettségi vizsgajelentkezés módosításának lehetősége**

A 119/2020. (IV. 16.) Korm. rendelet szerint **2020. április 21-én, éjfélig lehet benyújtani az érettségi vizsgajelentkezés módosítására vonatkozó kérelmet a vizsgajelentkezést fogadó intézményhez** (középiskola vagy [kormányhivatal](https://www.oktatas.hu/kozneveles/kormanyhivatalok/kh_elerhetosegek)).

A határidő elmulasztása jogvesztő. A kérelemmel kapcsolatos hiánypótlásnak nincs helye.

A kérelemben az alábbiak kezdeményezhetők:

* **a jelentkezés törlése**
* **a jelentkezés szintjének módosítása emelt szintről középszintre**
* **kizárólag idegen nyelv esetében a jelentkezés szintjének módosítása középszintről emelt szintre**

A középiskola befejező évfolyamán tanuló a szintemelő vizsgajelentkezéseinek megváltoztatását a fentiek szerint kérelmezheti.

**A 11.-esek előrehozott vizsgáinak törlését nem kell kérelmezni**, azokat az Oktatási Hivatal a jogszabály alapján hivatalból törli.

**A kérelem előállításának lépései:**

1. A töltse le a **kérelem nyomtatványt** a számítógépére ([docx](https://www.oktatas.hu/pub_bin/dload/kozoktatas/erettsegi/erettsegi_2020/119-2020-IV-16-korm-rendelet-szerinti-kerelem.docx) vagy [pdf](https://www.oktatas.hu/pub_bin/dload/kozoktatas/erettsegi/erettsegi_2020/119-2020-IV-16-korm-rendelet-szerinti-kerelem.pdf) formátumban).
2. Docx fájl letöltése esetében töltse ki a kérelmet és mentse el a fájlt.
3. Pdf esetében
	1. Acrobat Reader vagy Foxit Reader használata esetében
		1. töltse ki a kérelmet
		2. mentse el a fájlt.
	2. ha böngésző programban (pl. Google Chrome, Internet Explorer, Microsoft Edge, Mozilla Firefox, Opera, Safari) nyitotta meg a kérelmet
		1. töltse ki a kérelmet
		2. a nyomtatás funkcióval (menüből kiválasztva vagy a Ctrl+P billentyűkombináció használatával) mentse fájlba az eredményt (pl. Microsoft Print to PDF, Microsoft XPS Document Writer).
4. **A kérelmet elektronikus úton juttassa el ahhoz az intézményhez (középiskola vagy kormányhivatal), ahol az érettségi jelentkezését benyújtotta.**

Azt, hogy a vizsgázó melyik intézménybe nyújtotta be az érettségi jelentkezését, megtalálhatja az érettségi jelentkezési lap vagy az érettségi visszaigazolás nyomtatványon a bal felső sarokban.

A fenti tartalmak az alábbi linkről is elérhetők:

<https://www.oktatas.hu/kozneveles/erettsegi/2020tavaszi_vizsgaidoszak/vizsgajelentkezes_modositasa/>

D.F.Éva